Udvalgte spørgsmål fra interviewguiden til forældre vedr. deres barn med Selektiv Mutisme- udviklet i forbindelse med Social- og Boligstyrelsens vidensprojekt om selektiv mutisme

## Tavshedens opståen

* Hvilke tegn har du set på tavshed hos dit barn?
* Hvordan opdagede du selektiv mutisme hos barnet?
* I hvilke situationer så du tavsheden?
* Hvilken betydning, vil du mene, at tavsheden har/havde for barnet?

## Påvirkning på forældre

* Er der noget, du gør anderledes overfor dit barn med selektiv mutisme end du gør overfor andre børn?
* Hvad oplever du er svært ved dit barns tavshed? Var der forhold, der tidligere var svære, som er blevet lettere?
* Oplever du, at du har den viden, du har brug for som forælder til netop dit barn? Hvad kunne du have brug for yderligere?

## Samarbejde med børnehave-skole

* Er der noget, der kan blive udfordrende i samarbejdet med børnehave – skole?
* Er der forventninger fra omverdenen til dit barn, som barnet ikke kan leve op til, og som påvirker dig? Beskriv gerne eksempler.
* Hvad er vigtigt i samarbejdet med børnehave/skole, der støtter dit barn og dig som forælder? Giv gerne eksempler.

## Hjælpsomme strategier

* Når dit barn bliver tavs i nogle sammenhænge, hvilke hjælpsomme strategier har du opdaget, at dit barn benytter?
* Hvilke hjælpsomme strategier er du opmærksom på, at du har udviklet som forælder for at hjælpe inddragelse af dit barn i kommunikation?
* Hvilke råd til andre forældre med børn med selektiv mutisme, der har hjulpet dig?

## Vedr. dit barn

* Mange med selektiv mutisme har beskrevet, at omverdenens forventninger kan opleves som et pres. Hvordan tror du dit barn forholder sig til omverdenens opfattelse af den manglende tale?
* Hvordan vil du vurdere at stress/ængstelse/tidligere oplevelser relaterer sig til dit barns manglende tale?

## Vedr. Søskende

* Hvordan er søskende blevet inddraget/ blevet hørt/fået viden og evt. hjælp?
* Hvad vil du anbefale af hjælp for at tilgodese alle børns behov?